बार्सिलोनाको लगातार छैटौं जित
बार्सिलोनाले स्पेनी ला लिगामा आइतबार राति लगातार छैटौं जित निकालेको छ । यसका लागि उसले छिमेकी क्याटलान क्लब गिरोनालाई ३–० ले हरायो । 
बार्सिलेना — बार्सिलोनाले स्पेनी ला लिगामा आइतबार राति लगातार छैटौं जित निकालेको छ । यसका लागि उसले छिमेकी क्याटलान क्लब गिरोनालाई ३–० ले हरायो ।  पहिलोपल्ट ला लिगामा खेलिरहेको गिरोनाले हारमा दुई आत्मघाती गोल गरे । अर्को गोल लुइस स्वारेजको नाममा रह्यो । दुई बार्सिलोना क्लब स्पेनी माथिल्लो डिभिजनमा भिडेको यो पहिलोपल्ट हो । शतप्रतिशत सुरुआत लिएको बार्सिलोनाको ६ खेलबाट १८ अंक छ । लिगको आइतबारका अन्य खेलमा रियल म्याड्रिडले एलाभेसलाई २–१ ले हराएको थियो । रियलको ६ खेलबाट ११ अंक छ । 